Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 832/11/5502	Čadca, 1.2.2012
EEČ : 2-37-13-2012

U Z N E S E N I E

Trestná vec:	obvinený XXXXX a spol.  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátorka Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1.054,00 € 
b.	Peňažná suma určená na všeobecne prospešné účely: 90,00 € 
c.	Konkrétny adresát peňažnej sumy určenej na všeobecne prospešné účely: Drevár XXXXX 1262, okres XXXXX, číslo účtu XXXXX 
d.	Suma odovzdaná štátu na peňažnú pomoc obetiam trestnej činnosti: 45,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1291/KK-CA-2011.

Skutková veta: 
	obvinení XXXXX a ml. XXXXX dňa 16.12.2011 vyhlásili, že spáchali skutok spočívajúci v tom, že            
1/ dňa 31.07.2011 okolo 02:00 h v meste XXXXX, okres XXXXX, pred objektom diskotéky „Drevár XXXXX fyzicky napadol XXXXX tak, že ho kopol do stehna nohy a jedenkrát päsťou ruky udrel do oblasti ľavej časti tváre, čím mu spôsobil zlomeninu korunkovej časti zubu 32 (predný dolný rezák vľavo so zásahom do zubnej drene), ktoré zranenie si vyžiadalo lekárske ošetrenie a stomatologickú liečbu, následne pri križovatke neďaleko diskotéky „Drevár spoločne s ml. XXXXX dobehol XXXXX, ktorého XXXXX kopol do oblasti stehien, po čom XXXXX spadol na zem, kde ho XXXXX a ml. XXXXX  kopli ešte asi po trikrát  do oblasti tela a nôh a následne z miesta odišli, čím mu spôsobili podľa odborného vyjadrenia ešte drobné pomliaždenie lakťa s odreninou a pomliaždenie chrbta v oblasti bedrovokrižovej s celkovou dobou PN, liečenia a poruchou zdravia v trvaní do 7 dní,    

	obvinený XXXXX vyhlásil, že spáchal skutok spočívajúci v tom, že 
2/ dňa 04.09.2011 okolo 01.00 h v meste XXXXX, okres XXXXX, v chodbe pri vchodových dverách diskotéky „Drevár spoločne s doposiaľ nestotožnenou osobou fyzicky napadol XXXXX tak, že ho jedenkrát päsťou ruky udrel do oblasti tváre, čím mu spôsobil zlomeninu očného zuba v hornom pravom zuboradí a zatlačenie zuba tzv. hryzáka, ktoré zranenie si vyžiadalo lekárske ošetrenie a stomatologickú liečbu, po ktorom údere XXXXX spadol na zem, kde ho doposiaľ nestotožnená osoba asi 5-6 krát kopla do oblasti rebier, nôh a ruky, ktorou si XXXXX kryl tvár, čím mu spôsobila drobné zranenia ruky, pery a tváre, ktoré zranenia si vyžiadali podľa odborného vyjadrenia dobu PN, liečenia a poruchu zdravia v trvaní do 7 dní,         

naplňujúce u ml. XXXXX znaky prečinu výtržníctva podľa § 364 odsek 1 písmeno a/ Trestného zákona v spolupáchateľstve podľa § 20 Trestného zákona a u obv. XXXXX znaky prečinu ublíženia na zdraví podľa § 156 odsek 1 Trestného zákona a prečinu výtržníctva podľa § 364 odsek 1 písmeno a/ Trestného zákona v spolupáchateľstve podľa § 20 Trestného zákona.

Odôvodnenie: 
Uznesením povereného príslušníka Obvodného oddelenia PZ XXXXX sp. zn. ČVS:ORP-1291/KK-CA-2011 zo dňa 31.08.2011 bolo podľa § 199 odsek 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 156 odsek 1 Trestného zákona a prečin výtržníctva podľa § 364 ods. 1 písm. a/ Trestného zákona v spolupáchateľstve podľa § 20 Trestného zákona a ml. XXXXX pre prečin výtržníctva podľa § 364 ods. 1 písm. a/ Trestného zákona v spolupáchateľstve podľa § 20 Trestného zákona na tom skutkovom základe, ako je uvedené vo výrokovej časti uznesenia povereného príslušníka PZ.
 
  Uznesením povereného príslušníka Obvodného oddelenia PZ XXXXX sp. zn. ČVS:ORP-1316/KK-CA-2011 zo dňa 23.09.2011 bolo podľa § 199 odsek 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 156 odsek 1 Trestného zákona a prečin výtržníctva podľa § 364 ods. 1 písm. a/ Trestného zákona v spolupáchateľstve podľa § 20 Trestného zákona  na tom skutkovom základe, ako je to uvedené vo výrokovej časti uznesenia povereného príslušníka PZ. 

 Uznesením povereného príslušníka Obvodného oddelenia PZ XXXXX sp. zn. ČVS:ORP-1291/KK-CA-2011 zo dňa 10.10.2011 boli podľa § 21 ods. 3 Trestného poriadku (per analogiam) s poukazom na § 18 ods. 1 Trestného poriadku spojené veci obv. XXXXX na spoločné konanie. 

 Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

Obvinený ml. XXXXX a poškodený XXXXX uzavreli pred probačným a mediačným úradníkom Okresného súdu v Čadci dohodu o zmieri. Obvinený ml. XXXXX  slobodne, vážne, zrozumiteľne a určito vyhlásil,  že spáchal skutok, za ktorý je trestne stíhaný.

Obvinený XXXXX a poškodení XXXXX a XXXXX uzavreli pred probačným a mediačným úradníkom Okresného súdu v Čadci dohodu o zmieri. Obvinený XXXXX  slobodne, vážne, zrozumiteľne a určito vyhlásil,  že spáchal skutok, za ktorý je trestne stíhaný.
 
Poškodený XXXXX  vyhlásil, že  mu bola uhradená spôsobená škoda a voči obvineným v predmetnej veci si neuplatňuje žiadny nárok na náhradu škody.  

Poškodený XXXXX vyhlásil, že mu bola počas mediácie uhradená spôsobená škoda a voči obvinenému XXXXX si neuplatňuje žiadny nárok na náhradu škody. 

Obvinený ml. XXXXX, nar. XXXXX prostredníctvom zákonnej zástupkyne XXXXX, nar. 09.10.1976, bytom XXXXX, okres XXXXX, vložil dňa 19.01.2012 do pokladne Okresnej prokuratúry v Čadci peňažnú sumu vo výške 30,- €,  z toho určenú na všeobecne  prospešné účely pre  neziskovú organizáciu Drevár XXXXX 1262, okres XXXXX, číslo účtu XXXXX sumu 15,- € a na peňažnú pomoc obetiam trestnej činnosti  sumu 15,- €.

Obvinený XXXXX, nar. XXXXX, bytom XXXXX, okres XXXXX, vložil dňa 13.01.2012 do pokladne Okresnej prokuratúry v Čadci peňažnú sumu vo výške 60,- €,  z toho určenú na všeobecne  prospešné účely pre  neziskovú organizáciu Drevár XXXXX 1262, okres XXXXX, číslo účtu 1805084453/0200, IČO:37905872 sumu 30,- € a na peňažnú pomoc obetiam trestnej činnosti  sumu 30,- €.

Táto suma je primeraná závažnosti spáchaného trestného činu. 

Obvinení a poškodení  s týmto spôsobom vybavenia veci vyslovili súhlas. 

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka